ခုနစ်စဉ်ကြယ်ပြောင် အမြီးထောင် သန်းခေါင်ချိန်သို့ရောက်

ခုနစ်စဉ်ကြယ်ပြောင် အမြီးထောင် သန်းခေါင်ချိန်သို့ရောက် သည် မြန်မာဆိုရိုးစကား ဖြစ်သည်။

အဓိပ္ပာယ်

ခုနစ်စဉ်ကြယ်ပြောင် အမြီးထောင် သန်းခေါင်ချိန်သို့ရောက် ဆိုသည်မှာ ခုနစ်စဉ်ကြယ်၏ အမြီးပိုင်း အပေါ်သို့ ထောင်သော အချိန်သည် သန်းခေါင်အချိန်ဖြစ်သည်ဟု ဆိုလိုသည်။ ဤဆိုရိုးစကားသည် ရှေးခေတ် မြန်မာလူမျိုးတို့၏ နက္ခတ္တဗေဒဆိုင်ရာ အသိပညာနှင့် အချိန်ကို တိုင်းတာသည့် နည်းလမ်းကို ဖော်ပြသည်။ ခုနစ်စဉ်ကြယ် (ခေါ်) ပြိဿ နက္ခတ်ကို အသုံးပြု၍ ညအချိန်ကို မှန်းဆကြသည်။ ခုနစ်စဉ်ကြယ်၏ အနေအထားသည် ရာသီနှင့် အချိန်ပေါ်မူတည်၍ ပြောင်းလဲတတ်သည်။ အထူးသဖြင့် တပို့တွဲလတွင် ဤအမှတ်အသားသည် ပို၍ တိကျမှန်ကန်သောကြောင့် လတပို့တွဲ၊ မှန်မလွဲ၊ အမြဲဧကန်မှတ် ဟု ဖြည့်စွက်၍ မှတ်သားကြသည်။

   ခုနစ်စဉ်ကြယ် ဆိုသည်မှာ ပြိဿ နက္ခတ်ကို ရည်ညွှန်းသည်။
   အမြီးထောင် ဆိုသည်မှာ ခုနစ်စဉ်ကြယ်၏ ကြယ်သုံးလုံးပါဝင်သော အမြီးပိုင်းသည် ကောင်းကင်တွင် အပေါ်သို့ ထောင်နေသော အနေအထားကို ရည်ညွှန်းသည်။
   သန်းခေါင်ချိန်သို့ရောက် ဆိုသည်မှာ ညသန်းခေါင်အချိန်သို့ ရောက်ရှိနေပြီဟု ဆိုလိုသည်။

ကိုးကားချက်များ
   ခုနစ်စဉ်ကြယ်ပြောင် အမြီးထောင် သန်းခေါင်ချိန်သို့ရောက်၊ [၁၂၉၇] ဒေါင်းဖတ်စာ၊ ပ။ ၉၉။
   ခုနစ်စဉ်ကြယ်တွင် ရေခွက်နှင့်တူသော ကြယ်လေးလုံးကို ဦးခေါင်းဟူ၍လည်းကောင်း၊ လက်ကိုင်အရိုးနှင့်တူသော ကြယ်သုံးလုံးကို အမြီးဟူ၍ လည်းကောင်း မြန်မာတို့ ခေါ်စမှတ်ပြုပါသည်။ ထို့ကြောင့် ခုနစ်စဉ်ကြယ်ပြောင် အမြီးထောင် သန်းခေါင်ချိန်သို့ရောက်ဟု ပြောကြပါသည်။ [၁၃၄၆] အာကာတစ်ခွင်။ ၄၈။

ကိုးကား

Category:မြန်မာဆိုရိုးစကားများ